ئارۆ سەعات ۰۹:۰۰ سەرسائبێ، جە شارچەو قائیمی سەرسنوری کە سەر بە پارێزگەو ئەنبار-یەن، هێرشێ وێکوشی خاڵێ کۆنترۆڵکەردەیش کەردەن ئامانج و جە ئاکامشەنە ٥ پۆلیسێ و ۳ ئەندامێ حەشدی شەعبی و ۳ کەسێ مەدەنیێ کوشیێنێ و ۱۱ پولیسێ و ٥ مەدەنیێ تەریچ بریندارێ بینێ.
قائیم شارچێ سنوری میانو ئەردەن وئێراق-یەن و ۳٤۰ کیلۆمەترێ جە بەغڎادی پایتەختی دوورەن و ۲۰۱۷ جە تاقمە چەتەکانو داعشی ڕزگار کریابێ. بەڵام هیشتای داعش جە دەوروبەرشنە چالاکەن و جار جار هێرش مەکەرۆنە سەرو هێزەکانو ئێراقی.
